**Elim Chan** (kiin. 陳以琳; s. 18. marraskuuta 1986 Hongkong) on kapellimestari. Chan toimii Antwerp Symphony Orchestran (Antwerpenin sinfoniaorkesterin) ylikapellimestarina konserttikaudesta 2019–2020 lähtien ja Royal Scottish National Orchestran (Skotlannin kuninkaallisen kansallisorkesterin) pääasiallisena vierailevana kapellimestarina kaudesta 2018–2019 alkaen.

Opintoja
--------

Elim Chan lauloi lapsikuorossa Hongkongissa ja aloitti pianonsoiton kuusivuotiaana. Hän suoritti Massachusettsin Smith Collegessa musiikin kandidaattitutkinnon. Sen jälkeen hän opiskeli Michiganin yliopistossa, jossa hän oli University of Michigan Campus Symphony Orchestran ja Michigan Pops Orchestran musikaalinen johtaja. Hän suoritti Michiganissa orkesterinjohdon maisterin ja tohtorin tutkinnot ja valmistui kapellimestariksi vuonna 2014. Vuonna 2013 Chan sai Bruno Walter Conducting Scholarship -stipendin ja vuonna 2015 hän osallistui Bernard Haitinkin mestarikurssille Luzernissa.

Musikaalinen ura
----------------

Elim Chanista tuli vuonna 2014 Donatella Flick Conducting Competition -kisan ensimmäinen naisvoittaja. Voittonsa ansiosta hän toimi konserttikauden 2015–2016 aikana assistenttikapellimestarina London Symphony Orchestrassa. Kaudella 2016–2017 hän osallistui Dudamel Fellowship -ohjelmaan Los Angeles Philharmonicissa.

Kaudella 2018–2019 Chanista tuli Royal Scottish National Orchestran pääasiallinen vieraileva kapellimestari ja seurasi näin Thomas Søndergårdia. 

Kaudesta 2019–2020 lähtien Chan on Antwerp Symphony Orchestran ylikapellimestari. Orkesterin kotisali on Koningin Elisabethzaal -sali Antwerpenissa. Chan, joka seuraa muun muassa Edo de Waartin ja Jaap van Zwedenin jalanjälkiä, on nuorin ylikapellimestari, jonka Antwerp Symphony Orchestralla on koskaan ollut.

Tämän lisäksi Chan on toiminut vierailevana kapellimestarina eri orkestereissa: Mariinsky Theatre Orchestra, Hong Kong Philharmonic Orchestra, London Symphony Orchestra, Koninklijk Concertgebouworkest, Orchestre Philharmonique de Luxembourg, Philharmonia Orchestra, Royal Liverpool Philharmonic Orchestra, Frankfurt Radio Symphony Orchestra, Orchestre National de Lyon, Rotterdams Philharmonisch Orkest ja Houston Symphony, sekä Music Academy of the West -ohjelmassa.

Hän on myös johtanut National Arts Centre Orchestra Ottawassa ja Orchestre de la Francophonie, osana NAC Summer Music Institute -ohjelmaa vuonna 2012, jossa hän teki yhteistyötä Pinchas Zukermanin kanssa. Hän osallistui Musical Olympus Festivaliin Pietarissa sekä Cabrillo Festival Orchestran ja Baltimore Symphony Orchestran työpajoihin (Marin Alsopin, Gerard Schwarzin ja Gustav Meierin kanssa).

Yksityiselämä
-------------

Elim Chan on kihloissa hollantilaisen perkussionistin Dominique Vleeshouwersin kanssa, joka sai vuonna 2020 hollantilaisen Nederlandse Muziekprijs -musiikkipalkinnon.

Lähteet
-------

1. 1 2  VRT NWS: Elim Chan start bij Antwerp Symphony Orchestra, waarom zijn vrouwelijke dirigenten nog geen vertrouwd beeld? *vrtnws.be*.  4.10.2019. Viitattu 31.8.2020. (hollanniksi)
2. ↑  Elim Chan appointed as RSNO principal guest conductor *Rhinegold*. Viitattu 31.8.2020. (englanniksi)
3. ↑  ‘Eigenlijk wilde ik bij de FBI werken' *De Tijd*.  8.6.2018. Viitattu 31.8.2020. (hollanniksi)
4. 1 2  Elim Chan: About Elim *Elim Chan*.  Arkistoitu 20.7.2020. Viitattu 31.8.2020. (englanniksi)
5. ↑  Tom Eelen: Een psychologe als chef-dirigent *Site-Artsenkrant-NL*.  14.3.2019. Viitattu 31.8.2020.
6. ↑  Meet the Maestro: Elim Chan *Rhinegold*. Viitattu 31.8.2020. (englanniksi)
7. ↑  Thea Derks: Dirigent Elim Chan: ‘Ik kan niet weglopen van de muziek.’ *Cultuurpers*.  13.1.2020. Viitattu 31.8.2020. (hollanniksi)
8. 1 2  Antwerp Symphony Orchestra stelt Elim Chan aan als chef-dirigent *Klara - Blijf verwonderd*.  17.5.2018. Viitattu 31.8.2020. (hollanniksi)
9. ↑  Press Release: RSNO | RSNO Principal Guest Conductor appointment *rsno.org.uk*.  Arkistoitu 25.9.2020. Viitattu 31.8.2020. (englanniksi)
10. ↑  Afzeggingen plagen Opening Night van Concertgebouworkest *NRC*. Viitattu 31.8.2020. (hollanniksi)
11. ↑  Elim Chan debuts with The Mariinsky Orchestra *HarrisonParrott*.  12.2.2016. Viitattu 31.8.2020. (englanniksi)
12. ↑  Conductor Elim Chan thrilled to be making hometown debut with HK Phil *South China Morning Post*.  23.12.2015. Viitattu 31.8.2020. (englanniksi)
13. 1 2  Antwerp Symphony Orchestra *www.antwerpsymphonyorchestra.be*.  Arkistoitu 18.1.2021. Viitattu 31.8.2020.
14. ↑  Elim Chan *LA Phil*. Viitattu 31.8.2020. (englanniksi)
15. ↑  Frits van der Waa: Slagwerker Dominique Vleeshouwers is een virtuoos, bewees hij in Utrecht★★★★☆ *de Volkskrant*.  19.1.2020. Viitattu 31.8.2020. (hollanniksi)
16. ↑  ANP: Slagwerker ontvangt Nederlandse Muziekprijs *Het Parool*.  18.1.2020. Viitattu 31.8.2020. (hollanniksi)

Aiheesta muualla
----------------

* Elim Chanin nettisivut
* Harrison Parrott, sivu Elim Chanista
* Antwerp Symphony Orchestra nimittää Elim Chanin uudeksi ylikapellimestariksi (Arkistoitu – Internet Archive)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Yhdysvallat
* Puola

 |
|  |
| Taiteenala | 
* MusicBrainz

 |
|  |
| Muut | 
* IdRef

 |

 |